Edward Drinker Cope

Edward Drinker Cope (1840–1897) foguèt un paleontològ e anatomista comparatiu nòrd-american.

Cope Nasquèt a Filadèlfia de parents cuaquers. S'interessèt a l'istòria naturala a una edat primairenca, e en 1859 comuniquèt un assag subre lo Salamandridae a l'Acadèmia de Sciéncias Naturalas de Filadèlfia. A aquesta epòca èra afilhat al Club del Megateri de l'Institucion Smithsoniana, a Washington, D.C.. Format parcialament a l'Universitat de Pensilvània, après aver contunhat sos estudis en Euròpa foguèt nomenat conservator de la meteissa Acadèmia en 1865, posicion que servèt fins a 1873.

Entre 1864 e 1867 foguèt professor de sciéncias naturalas al Collègi Haveford. En 1889 foguèt designat professor de geologia e paleontologia per l'Universitat de Pensilvània.

En 1858 comencèt una rivalitat amb Othniel C. Marsh per trobar mai de fossils de dinosaures, aquesta foguèt dicha la "Guèrra dels Òsses", durant la quala los dos descobriguèron divèrsas espècias. Malgrat la siá desbranda, Cope foguèt celèbre pel ròtle que tenguèt dins la descobèrta dels dinosaures mai famoses del mond actual, tals que los Triceratòps, Diplodòcus, e Stegosaurus, e foguèt a l'origina de la majoritat de trobalhas celèbras, talas que las del Dimetrodon (qu'es pas un dinosaure), Camarasaurus, Coelophysis e Monoclonius.

Entre 1871 e 1877, Cope explorèt d'estrats cretacèus dins l'estat de Kansas e terciaris en Wyoming e Colorado. Moriguèt a Filadèlfia en 1897. 

Categoria:paleontològ american
Categoria:Naissença en Pennsilvània
Categoria:Naissença en 1840
Categoria:Decès en 1897